
A szervezett bűnözés Magyarországon a rendszerváltás tükrében

Az utóbbi években a magyar igazságszolgáltatás munkájának köszönhetően az 1990-es évek alvilági leszámolásaihoz kapcsolódóan új információk jelentek meg, amelyek révén jobb betekintést nyerhet a kriminológus a magyar szervezett bűnözés működésébe. A rendszerváltás után átalakuló gazdasági és politikai rendszer a bűnözésre is hatást gyakorolt. A jogszabályi keretek megváltozásával a rendőrség számára a szervezett bűnelkövetés nyomozása átalakult. A Pest Megyei Rendőrfőkapitányságon (PMRFK) végzett kutatómunkám alapján arra keresem a választ, hogy milyen szociológiai és gazdasági okok miatt erősödött meg a szervezett bűnözés a rendszerváltás után? A magángazdaság hogyan kapcsolódott a szervezett bűnözői csoportokhoz? Milyen kihívást jelentett mindez az állami igazságszolgáltatás számára?



